مطبوعات: د طالبانو سره د افغانستان د حکومت خبری؟
د طالبانو  سره د افغانستان د حکومت او د لوېدیځو قواو د خبرو او سولي د مذاکراتو  په باب په مطبوعاتو کی ډېری خپروني کېږی.
د اېران خارجه وزیر منوچهرمتکي په افغانستان کی د ایتلاف قواو تهخبرداری ورکړی دی چی د طالبانو سره خبری ونه کړی. متکی د یکشنبې په ورځ په تهرانکی په یوه خبری کنفرانس کی وویل نن ورځپه سیمه کی ټول هیوادونه وایی چی خارجیقواوي په افغانستان کی له ناکامی سره مخامخ دي. خو موږ دوی ته وایو چی که لهطالبانو سره خبری پیل کړي دا به دهغویداپره یوه بله ناکامي وي. دی وایی موږغربیانو ته مشوره ورکوو چی د طالبانو سره د هغوخبرو نتیجو ته متوجه سي چی په سیمه او اروپا کی یې د هغوی سره رواني کړيدي. د اېران خارجه وزیر په دغهخبری کنفرانس کی وویل هغه کسان چی فکر کوی چیټروریزم په پاکستان، افغانستان او مرکزی اسیا کی محدودولای سی په غلطه رواندي. ټروریزم او افراطیت سرحدونه نه پېژني او یوه ورځ به یې لاسونه لوېدیځی اروپاته ورسېږی. د بلی خوا د پاکستان داستخباراتو آی ایس آی پخواني ریس متقاعدډگرجنرال حمید گل د سولی د خبرو د پیل کېدلو دپاره د طالبانو شرایط پېشنهاد کړي دياو وایی چی هغوی به هغه وخت د سولی له خبرو سره موافقه وکړیچی دوی د یوه سیاسی قدرت په حيث وپېژندلسي، د افغانستان څخه د بین المللی قواو د وتلو دپاله نېټه وټاکله سي او د طالبانوټول بندیان خوشی سی. جنرال حمید گل وویل هغه په دېعقیده دی چی د طالبانو سره مشر ملامحمد عمر سره د سولی خبری دي پر مخ ولاړي سي. متقاعد جنرال حمید گل دایټالیې یوې ورځپاڼی او د لوېدیځوهیوادونو د خبری موسسو یوې وړې ډلي ته په وینا کی وویل پاکستان هم باید پهدغه راز خبرو کی برخه ولری. حمید گل وویل زه طالبان پیژنم،ما د هغاوی سره د ډېره وخته همکاري کړې ده او زه ویلای سم چی هغوی به د افغانستاند جمهور ریس حامد کرزي سره هیڅ وخت خبری ونه کړي . ځکه چی دوی هغه د خارجیانو گوډاگیبولي. حمید گل وویل په متحده ایالاتوکی د جمهوری ریاست انتخابات اوس حاضر دطالبانو سره د سولی د هر راز خبرو د پیل کېدلو په مخ کی یو له څو خنډونو څخه دی. حمید گل وویل داسی ښکاري چی دجمهوری ریاست دپاره دواړه کاندیدان، بارک اوباما او جان مکېن غواړی چی په افغانستانکی هغه پالیسی تعقیب کړي چی دا اوه کاله روانه ده او زه فکر کوم چی د دې پالیسیدوام به په افغانستان کی د یوې فاجعې سبب سی. حمید گل وویل په پاکستان کیټروریسټی فعالیتونه پراخېږی، ډېر ژور اقتصادی بحران پکښی روان دی او امریکا سرهمخالفت ورځ په ورځ زور اخلي او هیواد د سقوط له خطر سره مخامخ دی. ده وویل دغی وضع د ټروریزم سره د جگړې بریالیتوب او دپاکستان د اټومی وسلو مصونیت له خطر سره مخامخ کړی دی. دا وضع دونه خطرناکه ده چیښایی په پاکستان کی داخلی جنگ پیل سي او یا د اېران په ډول اسلامی انقلاب پیل سي. حمید گل وویل پخواني جمهور ریسمشرف د ټروریزم په مقابل کی له متحدهایالاتو سره د لاس په یو کولو سره داسی غلطی وکړه چی د بخښلو نه ده. خو د آصف علیزرداري پر پالیسیو باندی هم انتقاد وکړ او وې ویل چی هغه یو ملکی د یکتاتور دی او د پرویز مشرف پالیسیو ته یې دوام ورکړی دی.ده وویل دا ضروری ده چی په هیواد کی پارلمان ته داسی واک ورکړه سي لکه په یوهډیموکراټیک سسټم کی چی ورکول کېږی. حمید گل د پاکستان په صؤبهسرحد کی د طالبانو د عملیاتو په باب وویل سړی په دقیق ډول دا نه سی ویلای چی د افغانستان سره په سرحدی سیمه کی به څونهطالبان فعالیت کوی خو کېدلای سی چی شمېر یې له پنځه لسو څخه تر شلو زرو پوریورسېږی. حمید گل خبرداری ورکړ چی هرڅونه چی امریکا د سرحد څخه دې خواته خپلی حملو ته زور ورکوی په هغه اندازه به خلکد طالبانو ملاتړ زیاتوی. په شمالی او جنوبی وزیریستان کی ډېر زیات کلیوال دطالبانو طرفداری کوی او په دې عقیده دي چی پر دوی باندی د طالبانو سره همکاري کول واجب دي. ده د ناټو قواو ته مشوره ورکړهچی مخکی له هغه چی د پسرلي په موسم کی د طالبانو زوروري حملې پیل کېږی دوی بایدخپل پوځیان پرشا کړي . که سوله ټینگه نه سي د بیا ابادولو کارونه پر مخ نه سیتللای. د بلی خوا د رویټر خبری اژانسوایی په ناټو کی د متحده ایالاتو یوه لویجنرال جان کراډک په افغانستان کی دبرټانیې د تورن جنرال مارک کارلټن سمیت ، چی د خدمت موده یې پای ته رسېدلېده، د هغی عقیدې دفاع وکړه چی واییطالبانو ته له پوځی لاری ماته نه سی ورکوله کېدلای او باید چی د طالبانو له ځینو اعتدال خوښونکو کسانو سرهخبری پیل سی. کراډک وویل د جنرال سمیت تبصرې زموږ د پوځی او سیاسی مشرانو د هغو عقایدو سره سمي دي چی وایید افغانستان جنگ یوازي په نظامی وسایلو نه سی گټل کېدلای. بلکه بین المللیټولنه باید د افغانستان ستونزي ته یو ریښتونی جامع نظر واچوی. کراډک وویل چی د پاکستان لهامنتی قواو سره باید نیژدې همکاري وسي او داسی ښکارېدله چی د متحده ایالاتو له هغیپالیسی څخه یې دفاع کوله چی وایی یاغیان باید د پاکستان په خاوره کی تعقیب سياو د خپلو قواو څخه دفاع تر هر څه زیات اهمیت لری. ده دغه راز وویل فکر کوی چی په افغانستان کی خارجی جنگیالي زیات سويدي، مگر دا یې ونه ویل چی دا د کوم ځای ديد رویټر خبری اژانس وایی ډېر طالبان د پاکستان قبایلی پښتانه دي.